OpenLLM-France/wikimedia huggingface dataset:
# Meridian (Mississipi)

Meridian és una població dels Estats Units a l'estat de Mississipi. Segons el cens del 2000 tenia 39.968 habitants.

## Demografia

Segons el cens del 2000, Meridian tenia 39.968 habitants, 15.966 habitatges, i 10.026 famílies. La densitat de població era de 342 habitants per km².
Dels 15.966 habitatges en un 31,1% hi vivien nens de menys de 18 anys, en un 36,2% hi vivien parelles casades, en un 23,3% dones solteres, i en un 37,2% no eren unitats familiars. En el 33,2% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,2% tenia menys de 18 anys, un 9,9% entre 18 i 24, un 26,6% entre 25 i 44, un 19,7% de 45 a 60 i un 16,5% 65 anys o més.
L'edat mediana era de 35 anys. Per cada 100 dones de 18 o més anys hi havia 77 homes.
La renda mediana per habitatge era de 25.085 $ i la renda mediana per família de 31.062 $. Els homes tenien una renda mediana de 29.404 $ mentre que les dones 19.702 $. La renda per capita de la població era de 15.255 $. Entorn del 24,6% de les famílies i el 28,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Sela Ward, actriu
* Hayley Williams (1988), cantant

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meridian». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Meridian». American Fact Finder. Oficina del Cens dels Estats Units, 12-01-2010.
Viccionari
# Mesechinus miodon

Mesechinus miodon és una espècie d'eulipotifle de la família dels erinacèids. És endèmic de la Xina (nord de Shaanxi i est de Ningxia). Té una llargada de cap a gropa de 195 mm, la cua de 33 mm, les potes posteriors de 59 mm i un pes de 505 g (valors mitjans). Durant força temps se'l considerà una subespècie de M. dauuricus o M. hughi.

## Referències

* ↑ Ai, H. S; He, K; Chen, Z. Z; Li, J. Q.; Wan, T; Li, Q; Nie, W. H; Wang, J. H; Su, W. T «Taxonomic revision of the genus Mesechinus (Mammalia: Erinaceidae) with description of a new species» (en anglès). Zoological Research, 39, 5, 2018, pàg. 1–13.
# Eleccions legislatives estonianes de 1999

Les eleccions legislatives estonianes de 1999 se celebraren el 7 de març de 1999 per a renovar els 101 membres del Riigikogu. El partit més votat fou el Partit del Centre Estonià però es formà un govern de coalició encapçalat pel Partit Reformista Estonià, Moderats i Unió Pro Pàtria i Mart Laar (Unió Pro Pàtria) fou nomenat primer ministre d'Estònia. Pel gener de 2002 el govern va caure i fou nomenat primer ministre Siim Kallas fins que es convocaren noves eleccions.

## Resultats

Resum dels resultats electorals de 7 de març de 1999 al Riigikogu
| Partits | Partits | Vots | % | Escons | Canvi |
| | Partit de Centre Estonià (Eesti Keskerakond) | 113.378 | 23,41% | 28 | +12 |
| | Unió Pro Pàtria (Erakond Isamaaliit) | 77.917 | 16,9% | 18 | +10 |
| | Partit Reformista Estonià (Eesti Reformierakond) | 77.088 | 15,92% | 18 | -1 |
| | Moderats (Mõõdukad) | 73.630 | 15,21% | 17 | +11 |
| | Partit de la Coalició Estoniana (Eesti Koonderakond) | 36.692 | 7,58% | 7 | - |
| | Unió Popular d'Estònia (Eesti Maarahva Erakond) | 35.204 | 7,27% | 7 | - |
| | Partit d'Unitat Popular Estoniana (Eestimaa Ühendatud Rahvapartei) | 29.682 | 6,13% | 6 | − |
| | Partit Popular Cristià Estonià (Eesti Kristlik Rahvapartei) | 11.745 | 2,43% | 0 | − |
| | Partit Rus d'Estònia (Vene Erakond Eestis) | 9.925 | 2,03% | 0 | − |
| | Partit Blau Estonià (Eesti Sinine Erakond) | 7.745 | 1,60% | 0 | − |
| | Unió de Grangers (Põllumeeste Kogu) | 2.421 | 0,50% | 0 | − |
| | Partit Progressista (Arengupartei) | 1.854 | 0,38% | 0 | − |
| | Independents (19) (total) | 7.058 | 1,46% | 0 | − |
| | Total vots vàlids | 484.239 | 100,00% | 101 | |
| | Vots nuls | 8.117 | 1,65% | | |
| | Total (participació 57,43%) | 492.396 | | | |
| Font: Comitè Nacional Electoral Estonià. |||||
# Mauresca Fracàs Dub

Mauresca Fracàs Dub és un grup de música reggae-ragga occità, creat el 1998. Fan música per fer dansar, que combina les tradicions occitanes i jamaicanes amb cançons poètiques i compromeses amb la cultura occitana i unes altres lluites socials pacífiques.
És originari de Montpeller i està compost per cinc membres. Canten en occità, en francès i en espanyol. Van fer un primer concert a una manifestació el 1999. Aquest concert els va portar a crear el grup de música, la qual història s'estén en l'actualitat.
L'octubre de 2001 el grup va treure un primer CD completament autoproduït: Francament. El 2005 van treure el seu segon disc titulat Contèsta i l'abril del 2008 el tercer, Bartàs.

## Discografia

* Francament (2001)
* Contèsta (2005)
* Bartàs (2008)
* Cooperativa (2010)
* Riòta (2014)
* Big Sur (2018)

## Participacions

* Jamad'Oc - Transbalèti - Jamad'Oc
* Stevo's Teen - El Hombre Nuclear - Ma cabane
* L'Art à Tatouille - Electro Jòc - La pétanque
* Roultaboul et les banaboo - On descend tous du singe - Des herbes partout

## Referències

* ↑ «Mauresca - Riota» (en francès). Découvertes occitanes. [Consulta: 6 gener 2022].
* ↑ «Mauresca francas [sic] dub met le feu». Midi Libre, 18-05-2011.
* ↑ «Mauresca Fracàs Dub» (en francès). reggae.fr.
* ↑ Vicenta, Sanchez. «Une émission spéciale avec deux membres du groupe Mauresca Fracàs Dub : Sylvan Chabaud, dit Chab, et Camille Martel, dit Yellow.» (en francès). Hip-hop, reggae et rub-a-dub. France 3 - Occitanie, 17-05-2019. [Consulta: 6 gener 2022].
* ↑ Mauresca Fracàs Dub Arxivat 2016-11-18 a Wayback Machine. a endemik.fr

## Enllaços externs

* «Antic web ofical (arxivat)» (en occità, francès), 04-12-2008. Arxivat de l'original el 2008-12-04. [Consulta: 11 maig 2021].
# Elisa Lledó

Elisa Lledó (Elx, Baix Vinalopó) és una actriu valenciana, coneguda pels seus papers a la televisió.
En 2004 va començar a participar en el programa humorístic d'ETB 2 "Vaya Semanita", on va romandre fins al 2006. Entre els molts esquetxos que va protagonitzar, els més recordats són aquells on interpretava a "La Portuguesa", companya del quinqui "El Pelanas", interpretat per Alejandro Tejería. En 2007 va aparèixer a la sèrie de Canal 9 "L'Alqueria Blanca", on interpretava el paper d'Empar.

## Referències

* ↑ «Elisa Lledó: "Actuar en Elche me causa mucho respeto"» (en castellà). Elche Diario, 07-02-2013. Arxivat de l'original el 2016-11-13.
* ↑ «Un buen año para Elisa Lledó». Elche Digital., 21-07-2011. Arxivat de l'original el 2016-06-24. [Consulta: 24 abril 2016].

## Enllaços externs

* Elisa Lledó Arxivat 2016-03-04 a Wayback Machine. al web de l'AAPV
# Matías Borràs

Matías Borràs fou un futbolista català de les dècades de 1910 i 1920. Es desconeixen les dades de naixement i defunció, però la seva carrera futbolística transcorregué a Catalunya.

## Trajectòria

Fou jugador del FC Badalona entre els anys 1913 i 1919. El 1919 fitxà pel FC Barcelona, on jugà quatre temporades, amb només un partit oficial la temporada 1919-20, en la qual guanyà el Campionat de Catalunya. Entre 1921 i 1925 jugà al FC Internacional i a la UE Sants, i aquest darrer any tornà al Barcelona, on jugà dues temporades més, només partits amistosos.

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Perfil a bdftubol
# Matías Colsada

Matías Yáñez Jiménez, conegut com a Matías Colsada (Madrid, 1910 o 1912 - † Barcelona, 23 de març de 2000) va ser un empresari teatral espanyol, amb una gran activitat a Barcelona.

## Biografia

Matías Colsada és considerat el pare de la revista musical espanyola. Hi ha divergències en la data de naixement, entre 1908 i 1912, a Madrid en el si d'una família acomodada (son pare tenia una fàbrica de mobles). Mentre treballava de fuster a la fàbrica familiar, estudià música (percussió) al conservatori, i va passar aviat a integrar-se en orquestres i a actuar com a cantant de tangos en teatres com el Novedades, Pavón, Eslava i la Sala Satán de Madrid. També treballà en el circ i aviat es dedicà a ésser representant d'artistes i empresari de companyies d'afeccionats, on també actuava.
El 1940, acabada la Guerra civil espanyola, es va fer càrrec de la gestió del Teatro Principal de Saragossa i va formar-ne la companyia. Va ésser propietari del Teatre Apol·lo de Barcelona i del Monumental, el Teatro Español i el Teatro de La Latina, tots tres a Madrid, i el Princesa i Olimpia de Sevilla, i va arribar a formar i dirigir onze companyies de revista, de sarsuela, d'òpera, circ i teatre. En aquests teatres va descobrir i potenciar artistes com Lina Morgan, de qui es considerava el descobridor, Concha Velasco, Trudi Bora, Gracia Imperio, Queta Claver, Carmen de Lirio o Tania Doris, com també Luis Cuenca i Pedrito Peña. La seva etapa de més èxit va ser durant els anys cinquanta i seixanta, quan es va popularitzar la cançó de les Las alegres chicas de Colsada, que servia per promocionar els seus espectacles.
Va començar a treballar a Barcelona el 1946 i s'hi va instal·lar, vivint-hi la major part del temps. El 1949 es va casar a Saragossa i la seva esposa, Aurelia Buj, s'hi quedà mentre Colsada vivia a Barcelona, on va produir més de seixanta espectacles fins al 2000. El 1969 va descobrir Tania Doris, de setze anys, amb qui després va començar una relació sentimental i una convivència que va continuar fins a la seva mort.
Va morir inesperadament en un restaurant, sense haver fet testament. Després del funeral al tanatori de les Corts, fou sebollit al cementiri de La Almudena (Madrid). Immediatament començà un plet per la seva herència, a la que aspiraven la seva vídua, Tania Doris (parella de fet no reconeguda de l'empresari) i dues dones que van al·legar ésser-ne filles il·legítimes. En 2014, el Tribunal Superior de Justícia de Catalunya va reconèixer els drets de Tania Doris a una part de l'herència, per haver contribuït durant 32 anys a l'èxit empresarial de Colsada.

## Referències

* ↑ «Còpia arxivada». Arxivat de l'original el 2021-07-28. [Consulta: 24 setembre 2014].
# (1578) Kirkwood

(1578) Kirkwood, també conegut com a 1944 DF, 1949 TF, 1951 A i 1952 FK, és un asteroide que va ser descobert el 10 de gener del 1951 al Goethe Link Observatory a prop de Brooklyn, Indiana per l'Indiana Asteroid Program. Aquest programa va ser concebut i dirigit per Frank K. Edmondson, de la Universitat d'Indiana. Les plaques fotogràfiques es van parpellejar i es van mesurar astromètricament per B. Potter i, després de la seva jubilació, per D. Owings; i la fotometria es va obtenir sota la direcció de Tom Gehrels. Durant els anys 1947-1967, quan es van exposar les plaques, un gran nombre de persones van participar en diversos aspectes del programa. L'asteroide porta el nom de l'astrònom Daniel Kirkwood (1814-1895), que era un professor de la Universitat d'Indiana.

## Referències

* 1 2 3 4 5 6 «JPL Small-Body Database». [Consulta: 30 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 «JPL Small-Body Database». [Consulta: 25 gener 2024].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1578.
* ↑ Lutz D. Schmandel

## Enllaços externs

* Goethe Link Observatory Arxivat 2005-01-13 a Wayback Machine. Arxivat 2005-01-13 a Wayback Machine.
# (1437) Diomedes

(1437) Diomedes és un gran troià de 164 km que orbita en el punt de Lagrange L₄ del sistema Sol-Júpiter, en el "camp grec" dels asteroides troians. Basant-se en dades del IRAS, Diomedes té un diàmetre de 164 km i és el 3r troià de Júpiter més gran. Rep el nom de l'heroi grec Diomedes. Va ser descobert per Karl Wilhelm Reinmuth el 3 d'agost de 1937, a Heidelberg, Alemanya.
Llista de la JPL Small-Body Database dels troians de Júpiter més grans basats en dades de l'IRAS: :
| Troià | Diàmetre (km) |
| (624) Hèctor | 225 |
| (911) Agamèmnon | 167 |
| (1437) Diomedes | 164 |
| (1172) Äneas | 143 |
| (617) Pàtrocle | 141 |
| (588) Aquil·les | 135 |
| (1173) Anchises | 126 |
| (1143) Odysseus | 126 |

## Referències

* 1 2 3 4 5 6 7 «JPL Small-Body Database». [Consulta: 29 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1437.
* 1 2 3 4 5 6 7 8 «JPL Small-Body Database». [Consulta: 25 gener 2024].
* ↑ «JPL Small-Body Database Search Engine: orbital class (TJN) and diameter > 50 (km)». JPL's Solar System Dynamics Group.

## Enllaços externs

* Simulació orbital de la JPL (Java) / Ephemeris
* Size and Shape of Trojan Asteroid Diomedes from Its Occultation and Photometry (284×126×65)
# 1107
## Esdeveniments

* Penedès: Ràtzia de 1107
* A la Xina comencen a imprimir-se bitllets de tres colors per evitar falsificacions

## Referències

* ↑ Teresa-Maria Vinyoles, Història medieval de Catalunya, p.59
# 1474
## Esdeveniments
### Resta del món

* Impressió del primer llibre en llengua catalana, a València per Vincent Lampart i titulat Les obres o trobes dauall scrites les quals tracten de lahors de la sacratíssima Verge Maria.

## Naixements
### Resta del món

* 21 de març, Desenzano del Garda: Àngela Merici, religiosa fundadora de la Companyia de Santa Úrsula (m. 1540).
* 18 de maig, Ferrara: Isabel d'Este, princesa del ducat de Ferrara i Mòdena i mecenes del Renaixement (m. 1539).

## Necrològiques
### Països Catalans

* 18 de novembre, Barcelona: Sança Ximenis de Cabrera, aristòcrata catalana i promotora artística medieval (n. 1393).
* 5 de desembre - Elna (el Rosselló): Bernat d'Oms, executat per l'exèrcit francès per haver encapçalat la resistència contra l'ocupació de la vila.

### Resta del món

* 11 de desembre - Madrid, Espanya: Enric IV, rei de Castella (1454-1474) (n.Valladolid, Corona de Castella 1425).

## Referències

* ↑ «s. Angela Merici, virgen, fundadora de las Ursulinas» (en castellà). Vatican News. [Consulta: 27 gener 2024].
* ↑ «Isabella d'Este (1474-1539) - Find a Grave...» (en anglès). [Consulta: 5 gener 2024].
* ↑ Valero Molina, Joan «Sança Ximenis de Cabrera i la capella de santa Clara i santa Caterina de la catedral de Barcelona». Locus amoenus, 8, 2006, pàg. 47 - 66. ISSN: 1135-9722.
# 1383
## Esdeveniments

* 3 de novembre, Barcelona: S'acaben les obres de Santa Maria del Mar, amb la col·locació de l'última clau de volta.
* El rei Pere III el Cerimoniós atorga els Reials Privilegis de les aigües dels Ullals de les Fonts de Paüls a la vila de Xerta.
* Corts de Montsó-Fraga

## Naixements

* Amadeu VIII de Savoia, a Chambèri
* Papa Eugeni IV, a Venècia
* 9 de novembre, Nicolau III d'Este, a Ferrara

## Necrològiques

* 2 de maig: Pere de Santamans, 9è President de la Generalitat de Catalunya.
* Galceran de Besora i de Cartellà, 7è President de la Generalitat de Catalunya

## Referències

* ↑ «Tota l'esplendor de Santa Maria del Mar, a la pantalla». Institut de Cultura. Ajuntament de Barcelona, 28-04-2020. [Consulta: 19 setembre 2020].
# 1407
## Esdeveniments
### Resta del món

* La dinastia Ming conquereix el Vietnam.
* Creació de la Taula de Canvis i Depòsits de València.
* Ma Huan escriu Memòries sobre els regnats bàrbars dels oceans occidentals.

## Naixements
### Resta del món

* 27 d'agost - Japó: Ashikaga Yoshikazu, 21è shogun.

## Necrològiques
### Resta del món

* Pedro López de Ayala, polític castellà.
* Kolgrim, cremat a la foguera acusat de ser un bruixot.

## Referències

* ↑ Alnæs, Karsten, Historien om Europa. Uppvaknande 1300-1600, Bonnier, Stockholm, 2004
# (1053) Vigdis

1053 Vigdis és un asteroide. Va ser descobert per Max Wolf el 16 de novembre del 1925. La seva designació provisional fou 1925 WA.

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 24 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1053.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ «IAU Minor Planet Center». [Consulta: 22 gener 2021].
Viccionari
# AUD

AUD té els següents significats:
* Alcoholisme (del seu nom en anglès Alcohol Use Disorder), malaltia crònica deguda a la dependència de l'alcohol etílic
* Dracònids d'agost (del seu nom en anglès AUgust Draconids), pluja de meteors anual centrada en la constel·lació del Dragó
* Automatic UpDate, servei d'actualització dels sistemes Windows de Microsoft
* AUD també és el codi ISO 4217 del dòlar australià, moneda oficial d'Austràlia
# Ereğli (Konya)

Ereğli o Konya Ereğlisi és una ciutat de Turquia i un districte a la província de Konya. Ereğli es troba a 147 km de Konya i té una població (2014) de 139.131 al districte que eren 32.057 el 1960 per la ciutat i 46.324 pel tot districte. Pròxima a les muntanyes del Taure, té nombroses fonts i el seu terme és un oasi de vegetació; les aigües es perden a les maresmes properes. És famosa perquè una mica al sud de la ciutat, a Ivriz, es troba una notable escultura hitita tallada a la roca que representa al deu del riu adorat pel rei de Tiana (Tyana, assiri Urballa, hitita Verpallawa) moderna Bor.

## Història

Fou la clàssica Heraclea Cybistra.
Els àrabs la van anomenar Hirakla que va passar al turc deformat a Erakli i després Eregli. Amb els romans d'Orient fou una fortificació de frontera i els àrab la van ocupar diverses vegades entre elles en temps d'Harun el-Rashid la tardor del 806, i després el 832, però sempre fou evacuada o reconquerida. El 1091 fou ocupada pels seljúcides. En temps dels croats apareix sota el nom d'Aràclia. Amb l'enfonsament del Soldanat de Rum o Konya va passar a Karaman i fou la primera capital dels karamànides amb Nuri Sufi Bey. Va passar als otomans el 1466.

## Lloc interessants

* Mesquita d'Ulu Cami, d'època seljúcida o karamànida
* Mesquita de Türbe Camii (Petita mesquita)
* El Gran Han del segle xv

## Referències

* ↑ Çıplak, Mustafa Necati. İçel tarihi; tarihı̂-turistik zenginlikleriyle (en turc). Güzel Sanatlar Matbaası, 1068, p. 129.

## Enllaços externs

* Ereğli
* Portal del governador del districte Arxivat 2001-03-31 a Wayback Machine.
* Portal de la municipalitat
# Erfgoed Brabant

Erfgoed Brabant és l'organització executiva independent encarregada de vetllar pel patrimoni de la província del Brabant del Nord (Països Baixos).
L'organització vol contribuir a «ancorar el patrimoni com a valor fix i nutritiu dins de la societat i sobretot al Brabant del Nord». Ho intenta aconseguir conscienciant sobre el patrimoni, donant suport als que ja se n'ocupen i forjant o reforçant els vincles entre organismes de patrimoni. Erfgoed Brabant publica llibres, dona cursos i organitza conferències.

## Enllaços externs

* Web oficial
# Ermengol I de Pallars

Ermengol I de Pallars (? - 1030), comte de Pallars (995-1010).

## Orígens familiars

Fill de Borrell I de Pallars i la seva esposa Ermengarda de Roergue.
Succeí al seu pare al tron del Pallars, en un govern d'unitat amb el seu oncle Sunyer I de Pallars.
A la mort de Sunyer I el 1010, Ermengol I fou apartat del poder pels fills d'aquell, que es dividiren el territori familiar a parts iguals del qual nasqueren dos nous comtats: Ramon IV rebé el comtat de Pallars Jussà i Guillem II comtat de Pallars Sobirà.

## Referències

* ↑ «Ermengol I de Pallars». Gran Enciclopèdia Catalana. Barcelona: Grup Enciclopèdia Catalana.
# Mbala

Mbala, antigament coneguda com a Abercorn, és una ciutat de Zàmbia, capital de la Província Septentrional. Està situada a prop de la frontera amb Tanzània i domina els accessos a la vora sud del llac Tanganyika. Originalment fou un assentament tribal i, després de la colonització britànica, es convertí en un assentament colonial important, fronterer amb la colònia alemanya de l'Àfrica Oriental Alemanya.
# Mbangala

El mbangala és una llengua bantu del grup H que parlen els mbangales, que viuen al centre-nord d'Angola. Hi ha entre 400.000 i 448.000 persones que parlen el mbangale. El seu codi ISO 639-3 és mxg, el seu codi al glottolog és mban1264 i el seu codi Guthrie és H.34.
Els mbangales viuen a l'est de Luanda, a la província de Malanje. A la zona compresa entre Marimba, Kela, Kambundi Katembu i Kahombo.

## Grup lingüístic

L'ethnologue considera que el mbangala és una llengua del grup H de les llengües bantus. Concretament, la situa com una llengua yaka, juntament amb el lonzo, el ngongo, el pelende, el yaka, el suku i el sonde. Al glottolog, però, és considerada com una llengua mbala-holu-sondi (K.10), de les llengües bantus centre-occidentals juntament amb el holu, el kwese, el phende, el mbala i el sonde.

## Dialectes

El mbangala té el dialecte Yongo, que, segons l'ethnologue és semblant al kimbundu, tot i que no és igual.

## Sociolingüística, estatus i ús de la llengua

El mbangala és una llengua desenvolupada (EGIDS 5). Gaudeix d'un ús vigorós, té literatura i està estandarditzada. Hi ha parts de la Bíblia traduïdes i s'escriu en alfabet llatí.

## Referències

* 1 2 3 4 «Mbangala». ethnologue. [Consulta: 21 gener 2015].
* 1 2 «Language: Mbangala». joshuaproject. [Consulta: 21 gener 2015].
* ↑ «H». ethnologue. [Consulta: 21 gener 2015].
* ↑ «Mbangala». Glottolog. [Consulta: 21 gener 2015].
* ↑ «Mbangala in the Language Cloud» (en anglès). ethnologue. [Consulta: 21 gener 2015].
# (221) Eos

(221) Eos és un asteroide que pertany al cinturó d'asteroides descobert el 18 de gener de 1882 per Johann Palisa des de l'observatori de Viena, Àustria. Està nomenat per Eos, una deessa de la mitologia grega.
Dona nom a la família asteroidal d'Eos, una de les tres primeres famílies de Hirayama.

## Referències

* 1 2 3 4 5 6 7 8 «JPL Small-Body Database». [Consulta: 12 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 33. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Springer. Dictionary of Minor Planet Names (en anglès). 5a edició, 2003. ISBN 3-540-00238-3.
* ↑ Hirayama, Kiyotsugu «Group of asteroids probably of common origin» (en anglès). The Astronomical Journal, 743, 1918 [Consulta: 28 juliol 2015].

## Enllaços externs

* «(221) Eos» (en (anglès)). Minor Planet Center. [Consulta: 4 juny 2015].
# (2249) Yamamoto

(2249) Yamamoto és un asteroide pertanyent al cinturó d'asteroides, descobert el 6 d'abril de 1942 per Karl Wilhelm Reinmuth des de l'Observatori de Heidelberg-Königstuhl, a Alemanya.
Designat provisionalment com 1942 GA. Va ser anomenat Yamamoto en honor de l'astrònom japonès Issei Yamamoto.

## Vegeu també

* Llista d'asteroides (2001-3000)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 1r novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2249.
* 1 2 3 4 5 6 7 8 9 «JPL Small-Body Database». [Consulta: 26 gener 2024].
* ↑ «(2249) Yamamoto» (en anglès). Minor Planet Center. [Consulta: 2 desembre 2018].

## Enllaços externs

* «Diagrama orbital de (2249) Yamamoto» (en anglès). Jet Propulsion Laboratory. [Consulta: 2 desembre 2018].